kardosdrur/scandi-wiki huggingface dataset:
Stillehavsøsters

Stillehavsøsters (Magallana gigas eller Crassostrea gigas) er en art østers, der lever naturligt i den nordlige del af Stillehavet fra Japan til Beringstrædet.

Udbredelse i Danmark 
I Danmark, hvor arten regnes som uønsket, da den udkonkurrerer de hjemmehørende danske øster, blev den fundet første gang i 1996 i Vadehavet nord for Esbjerg. Den er på sortlisten over invasive arter i Danmark. De er i dag almindelige i Vadehavet, Limfjorden, Isefjorden og i Horsens Fjord.

Referencer

Eksterne henvisninger 

 Stillehavsøsters hos naturporten.dk

Muslinger
Akvakultur
Skaldyr
Invasive arter
Prinsessegemalinde

Prinsessegemalinde (sammentrækning af prinsesse og gemalinde) er den kvindelige ækvivalent af prinsgemal, og en kongelig titel, som kan tilfalde en ikke-regerende hustru til en regerende konge. Eksempler på individer, som besidder denne titel, kan nævnes Prinsesse Lalla Salma af Marokko. Ved Charles, Prins af Wales' tronbestigelse, vil hans hustru Camilla, også bære denne titel, selvom hun juridisk vil være dronning(gemalinde).

På engelsk tilfalder den engelske ækvivalent af titlen, Princess Consort, også ikke-regerende hustruer af fyrster (på engelsk prince). På dansk skelnes der mellem en prins og fyrste, og der bruges i stedet titlen fyrstinde eller sjældnere blot gemalinde.

Tilsvarende til prinsessegemalinde bruges den højere rangerede og langt mere anvendte titel dronninggemalinde, også for en ikke-regerende hustru til en konge.

Storbritannien 

Hvis Charles, Prins af Wales bliver konge, vil hans hustru Camilla, hertuginde af Cornwall lovligt og automatisk blive dronninggemalinde, i overensstemmelse med engelsk lovgivning. Clarence House erklærede i anledning af deres bryllup i 2005, at Camilla ville bruge prædikatet "prinsessegemalinde" i stedet for en dronning, men der er ingen juridisk eller historisk præcedens for en sådan titel. "Princess Consort", som titlen hedder på engelsk, afspejler den titel Albert, husbond til dronning Victoria, havde.

I 2018 fjernede Clarence House udtalelsen om Camillas foreslåede titel fra sin officielle hjemmeside. I 2020 bekræftede Clarence House imidlertid, at planerne om, at Camilla skal adoptere prinsessegemalinde-titlen, forbliver uændret.

Marokko 
Kong Mohammed 6. af Marokko's gemalinde, prinsesse Lalla Salma, har prædikatet Hendes Kongelige Højhed Prinsessegemalinden. Hun er den første marokkanske kongelige gemalinde til at modtage nogen titel.

Referencer 

Kongelige titler
Titler
Plastic Change

Plastic Change er en dansk miljøorganisation, som blev grundlagt i 2014 af miljøbiolog Henrik Beha Pedersen.

Hovedformålet med foreningens arbejde er at bekæmpe plastikforurening ved at reducere produktion og forbrug ved blandt andet at udbrede genbrug.

Anerkendelse 
 Svend Auken-prisen (2018)
 Nordisk Råds Miljøpris (nomineret i 2018)

Referencer

Eksterne henvisninger 
 Plastic Changes officielle websted
 

Miljøorganisationer
Etableret i 2014
Cornelia Kramer

Cornelia Kramer Moltke (født 16. december 2002) er en kvindelig dansk fodboldspiller, der spiller angreb for HB Køge i Gjensidige Kvindeligaen.

Karriere

AaB 
Kramer har spillet for diverse af AaB's ungdomshold, hvor hun bl.a. i november 2016, debuterede for klubbens U18 hold, i en af alder af 13 år. Hun har siden 2018, spillet for klubbens førstehold i kvindernes 1. division, hvor holdet i sommeren 2020, rykkede op i landets bedste kvindelige række Gjensidige Kvindeligaen, da holdet blev nummer to i den såkaldte kvalifikationsrunde i sæsonen 2019-20, kun overgået af HB Køge. Hun har desuden været holdets topscorer i 1. division i sæsonen 2019-20, med 10 mål i 14 kampe.

Landshold 
Hun har tidligere optrådt for både Danmarks U/16- og U/17-landsholdet. Hun debuterede d. 2. oktober 2019, for U/19-landsholdet mod . Hun har haft stor succes for alle de ungdomslandshold, hvor hun har været en bærende og vigtig spiller. Hun deltog desuden ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Referencer

Eksterne henvisninger 
 

Fodboldspillere fra Danmark
Kvindelige fodboldspillere fra Danmark
Fodboldspillere fra AaB Fodbold (kvinder)
Magdalene Sibylle af Preussen

Magdalene Sibylle af Preussen (31. december 1586, Königsberg - 12. februar 1659, Dresden) var kurfyrstinde af Sachsen fra 1611 til 1656 som ægtefælle til kurfyrst Johan Georg 1. af Sachsen.

Hendes datter Magdalena Sibylla af Sachsen blev gift med Christian af Danmark, næstældste søn af Christian 4.

Eksterne henvisninger 

Huset Hohenzollern
Kurfyrstinder af Sachsen
Personer fra Königsberg
Mia Knudsen

Mia Knudsen (født 27. december 2003 i Randers, Danmark) er en kvindelig dansk fodboldspiller, der spiller angreb for Romalt IF i Kvinde 1. division.

Karriere 
Hun har spillet for den randrusianske klub Romalt IF, i alle sine ungdomsår. Hun debuterede i foråret 2019, i en alder af blot 15 år, hvor hun var med til at sikre oprykning til landets anden bedste kvindelige række i kvindernes 1. division. Hun blev samtidig en bemærkeligsværdige spiller i den nyoprykkede klub. På trods af sin unge alder og mindre erfaring end mange andre spillere i 1. division formåede hun at blive topscorer med hele 15 scoringer i sæsonen 2019-20. Talentet har der aldrig været tvivl om, og allerede som 12-årig blev hun også udtaget til DBU's ungdomshold. Ikke bare i Romalt IF, kunne hendes store potentiale afspejles idet at flere klubber som Team Viborg og IF Lyseng Fodbold havde forsøgt at hente hende, dog uden held. Derefter kom der også flere tilbud efter hendes, da større klubber som AaB og FC Nordsjælland, også havde prøvet at hente til. Dog vil hun dog være til se i Romalt IF i sæsonen 2020-21. 

Hun var desuden nomineret til Talentprisen ved Sportsfejring 2019 i Randers.

Referencer

Eksterne henvisninger 
 

Fodboldspillere fra Danmark

Kvindelige fodboldspillere fra Danmark
Fodboldspillere fra Romalt IF
Moskva kunstnerteater

Moskva kunstnerteater () er et teater som blev grundlagt i 1897 af Konstantin Stanislavskij og Vladimir Nemirovitsj-Dantsjenko.

Teateret blev verdenskendt efter sine opførsler af Anton Tjekhovs fire hovedværker i nært samarbejde med forfatteren.

Eksterne henvisninger 
 
 

Teatre
Kultur i Rusland
Kunstnerteater
Etableret i 1897
Vladimir Nemirovitj-Dantjenko

Vladimir Ivanovitj Nemirovitj-Dantjenko (; 23. december 1858 – 25. april 1943, Moskva, var en russisk og sovjetisk teaterdirektør, forfatter, pædagog, dramatiker, producent og teateradministrator, som stiftede Moskva Kunstnerteater med sin kollega Konstantin Stanislavskij i 1898.

Biografi 
Vladimir Ivanovitj Nemirovitj-Dantjenko blev født ind i den russiske adel, af blandet ukrainsk-armensk afstamning, i landsbyen Shemokmedi near Osurgeti (Gurien, Georgien). Hans far, Ivan Dantjenko, var officer i den kejserlige russiske hær, og hans mor, Alexandra Kasparovna Jagubjan (1829–1914), var armensk fra Guvernementet Tiflis. Han studerede i  Tbilisi, og fortsatte efterfølgende sin uddannelse på Moskvas statsuniversitet (fysisk-matematisk samt juridisk afdeling 1876–79).

I 1879 forlod han universitetet til fordel for teateret, og startede som teateranmelder og udgav i 1881 sit første stykke, "Hund-rose", som blev opsat i et år af Malyjteateret. Han kom også til at fungere som lærer for Ivan Moskvin, Olga Knipper og Vsevolod Mejerkhold.

I 1898 stiftede han Moskva kunstnerteater med kollegaen Konstantin Stanislavskij. I 1919 stiftede han Moskva kunstteaters Musikteater, som blev reformeret til Musikteatret Stanislavskij og Nemirovitj-Dantjenko  i 1926. I 1943 stiftede Nemirovitj-Dantjenko Moskvas kunstteaterskole.

Han døde af hjertestop 25. april 1943, i en alder af 84 år, i Moskva.

Produktioner
 1910: Brødrene Karamasov
 1930: Opstandelse
 1937: Anna Karenina
 1940: Tre Søstre

Henvisninger

Eksterne henvisninger

 Vladimir Nemirovich-Danchenko: Biografi fra Answers.com

Teaterledere
Forfattere fra Sovjetunionen
Dramatikere fra Rusland
Musikteatret Stanislavskij og Nemirovitj-Dantjenko

Musikteatret Stanislavskij og Nemirovitj-Dantjenko () er et musikteater i Moskva. Det blev grundlagt i 1941, da to virksomheder styret af to af de mest kendte reformatorer af teaterkunsten i det 20. århundrede — Konstantin Stanislavskij og Vladimir Nemirovitj-Dantjenko — slog sig sammen: Stanislavskij Operateater (etableret i slutningen af 1918 som et operastudie for Bolsjojteateret) og Nemirovitj-Dantjenko Musikteater (startet i 1919 som et studie for Moskva kunstteater, der ligeledes var stiftet af Stanislavskij og Nemirovith-Dantjenko).

Teateret brændte ned i 2005, men er siden blevet restaureret.

Henvisninger

Eksterne henvisninger 
 

Kultur i Rusland
Kornerup Kirke

Kornerup Kirke er en dansk folkekirke, der ligger i landsbyen Kornerup 6 km vest for Roskilde. Den er en af Danmarks mindste kirker - med et areal på blot 135 kvadratmeter.

Kirken er oprindelig opført omkring 1200 og er senere blevet forsynet med våbenhus og sakristi. Det karakteristiske røde træbeklædte klokkespir går antageligt tilbage til 1600-tallet, men er fornyet flere gange siden.

Menighedsrådet for Kornerup Kirke er også menighedsråd for Gevninge Kirke, ligesom de to kirker deler præst.

Eksterne kilder 

 Gevninge og Kornerup Kirker
 Lex.dk
 Danmarks Kirker
 Kornerup Kirke på Danskefilm.dk

Kirker i Lejre Kommune
Kirker i Roskilde Stift
Kirker i Roskilde Amt
Victoria (krater)

Victoria er et 70 meter dybt nedslagskrater på Mars beliggende ved 2,05 ° S, 5,50 ° W på sletten Meridiani Planum. Krateret, der er ca. 730 meter bredt, næsten otte gange så stort som krateret Endurance, blev først besøgt af Mars Exploration Rover- Opportunity fra solerne 951 til 1630. Krateret er uformelt opkaldt efter skibet Victoria – et af Ferdinand Magellans fem spanske skibe, og det første skib, der sejlede rundt om Jorden; og formelt opkaldt efter Victoria på Seychellerne.

Opportunity rejste i 21 måneder til Victoriakrateret, før den nåede kraterkanten den 26. september 2006 (sol 951), ved den nyligt navngivne "Duck Bay". Ved roveren var der en række formationer, der blev døbt "No Name", "Duck Crater", "Emma Dean", "Maid of the Canyon" og "Kitty Clyde's Sister". Langs kraterets kanter er der mange fremspringende klipper og "bugter", der er navngivet efter de bugter og klipper, som Magellan opdagede på sin rejse med Victoria.

Udforskning 
Efter ankomsten til krateret foretog roveren en rejse langs kraterranden, hvor den nåede cirka en fjerdedel af vejen rundt om krateret. Kørslen gjorde det muligt at identificere områder, hvor det er muligt at komme ned i krateret og op igen samt at skabe et topografisk kort i høj opløsning af krateret og teste roverens software. Rover undersøgte kratervæggenes forskellige lag i de forskellige klippefremspring og karakteren af de mørke striber nord for krateret.

Kraterets indre 

Efter en støvstorm, der omfattede hele planeten, havde forsinket roverens nedkørsel i seks uger, kørte roveren ned i krateret ved et punkt i Duck Bay på sol 1293. Under roverens ophold i krateret blev der indsamlet data fra klippelagene inde i krateret, og der blev optaget højopløselige billeder af Kap Verde. 

Rover forlod kraterets indre på sol 1634 (29. august 2008), efter at have oplevet en udslag i strømforsyningen svarende til det, der gik forud for funktionssvigtet i den anden rover Spirits højre forhjul. Roveren blev herefter ledt til sin næste store destination, krateret Endeavour.

Referencer

Eksterne henvisninger 
 Officielt website for Mars Roverne
 NASA Rover Opportunity Takes First Peek Into Victoria Crater, NASA.gov
 Infrarødt billede af Victoriakrateret
 HiRISE - Victoria Crater

Mars
Nedslagskratere
Haldum

Haldum er en landsby i Østjylland med 91 indbyggere (2019). Haldum er beliggende umiddelbart nordvest for Hinnerup, som landsbyen næsten er vokset sammen med. Landsbyen ligger i Favrskov Kommune og Region Midtjylland.

I landsbyens findes også Haldum Kirke med det tilhørende Haldum Sogn, som er sogn og sognekirke for en stor del af Hinnerup by.

Navn 
Landsbyens navn er sammensat af Hald, der betyder hældende flade (terræn) 
og -um, der er en gammel dativ-endelse eller evt. en forkortelse af hjem. Navnet henviser altså til en bebyggelse på bakkeskråning.

Referencer 

Byer i Favrskov Kommune
Hedwig and the Angry Inch (film)

Hedwig and the Angry Inch er en amerikansk musical comedy-drama fra 2001, skrevet og instrueret af John Cameron Mitchell, der også spiller hovedrollen. Filmen der er baseret på Mitchells and Stephen Trasks musical Hedwig and the Angry Inch fra 1998, omhandler en tysk genderqueer rocksanger, som forlader Østtyskland for at prøve lykken i USA.

Filmen modtog blandt andet en pris for bedste instruktør ved Sundance Film Festival, og Mitchell blev nomineret til en Golden Globe for bedste skuespiller - musical eller komedie.

Medvirkende 
 John Cameron Mitchell som Hedwig Robinson/Hansel Schmidt
 Ben Mayer-Goodman som unge Hansel
 Miriam Shor som Yitzhak
 Stephen Trask som Skszp
 Andrea Martin som Phyllis Stein, Hedwigs manager
 Michael Pitt som Tommy Speck/Tommy Gnosis
 Theodore Liscinski som Jacek
 Rob Campbell som Krzysztof
 Michael Aronov som Schlatko
 Alberta Watson som Hedwig Schmidt, Hansels mor
 Maurits Niggebrugge som Hansels far
 Sook-Yin Lee som Kwahng-Yi
 Maurice Dean Wint som Sergeant Luther Robinson
 Rosie O'Donnell som sig selv
 Dar Williams som sanger på hovedscenen
 Karen Hines som Tommys publicist

Referencer

Eksterne henvisninger 
 

Amerikanske film fra 2001
LGBT-relaterede film fra USA
Musicalfilm fra USA
Høje Atlas

Høje Atlas, også kaldet Grand Atlas ( ; ;  ), er en bjergkæde i det centrale Marokko, Nordafrika, den højeste del af Atlasbjergene.

Geografi 
Høje Atlas begynder i vest ved Atlanterhavet og går i østlig retning til den marokkansk-algeriske grænse. Ved Atlanterhavet og mod sydvest falder kæden brat og er en imponerende overgang til kysten og Antiatlas-kæden. Mod nord, i retning mod Marrakech, falder bjergkæden mindre brat.

Højeste top i Høje Atlas er Jbel Toubkal, som er 4.167 moh. som ligger i Toubkal Nationalpark. Bjergkæden fungerer som en vejrsystembarriere i Marokko, der går mellem øst og vest og adskiller Sahara fra Middelhavsområdet og de kontinentale zoner mod nord og vest. I højderne af massivet falder der regelmæssigt sne, hvilket giver mulighed for vintersport. Sne varer langt ind i det sene forår i området, mest på områdets nordlige flader. På den vestlige Høje Atlas er Oukaïmeden, en af tre vigtigste skidestinationer i Marokko.

Høje Atlas er udgangspunkt for en række flodsystemer. Størstedelen af floderne strømmer mod nord, hvilket giver grundlaget for bosættelserne der. En række wadier og sæsonbestemte floder ender i ørkenerne mod syd og plateauerne øst for bjergene.

Befolkning 
Højatlasbjergene er beboet af berbere, der lever af landbrug og pastoralisme i dale. I steppezonen i Høje Atlas, hvor nedbørene er lave, skabte lokale smarte teknikker til at styre den begrænsede nedbør på den magre jord. De forvandler de halvtørre områder til frugtbare dale, kaldet af "Agdal" (haven i Berber). Denne teknik har imponeret mange vestlige landbrugere, der var imponeret over systemets høje effektivitet.

Bibliografi

Økologi 

 C. Michael Hogan (2008) Barbary Macaque: Macaca sylvanus, Globaltwitcher.com, red. Nicklas Stromberg
 Joseph Dalton Hooker, John Ball og George Maw (1878) Journal of a Tour in Marokko and the Great Atlas, Macmillan and company, 499 sider

Geologi 
  Martín Martín, et al., J.D. 2016. Diapiric growth within an Early Jurassic rift basin: The Tazoult salt wall (central High Atlas, Morocco), 1–31. 35; Tectonics. Accessed 2020-03-28. 
  Domènech Verdaguer, Mireia. 2015. Rift opening and inversion in the Marrakech High Atlas - integrated structural and thermochronologic study, 1–157. Universitat de Barcelona. Accessed 2020-03-28.
  Medina et al., Fida. 2011. [ Nouveaux guides geologiques et miniers du Maroc - New Geological and Mining Guidebooks of Morocco - Vol 7 - Haut Atlas Occidental], 1–106. Ministry of Energy, Mining, Water and Environment. Accessed 2020-03-28.

Kilder og henvisninger 

 High_Atlas, rejsevejledning på wikivoyage.org
 Fotogalleri af Marokko og den høje atlas

Bjergkæder i Afrika
Marokkos geografi
Atlasbjergene
Imilchil

Imilchil eller Imilshil (  , ) er en lille by i regionen Meknès-Tafilalet i det centrale Marokko i Atlasbjergene med en befolkning på ca. 1.858 indbyggere.

Det ligger i en højde af 2.119 m i dalen Asif Mellulen ("den hvide flod"). Området Imilchil er hjemsted for Ayt Hdiddu-stammen, der er en berberstamme tilhører Ait Yafelman- konføderationen, og indbyggerne taler Central Atlas Tamazight. I nærheden af byen ligger hulerne i Axyam (Akhyam), Aguni-vandfaldene, Ziz-kløfterne og dalen og områdets igherman- slotte ( ksars ).

Bryllupsfestival 
Byen Imilchil er i forbindelse med Berberkultur,en kendt for sin festival, officielt kendt som Betrothal-festivalen - Souk Aam eller Agdoud N'Oulmghenni . Sagnet fortæller, at to unge fra forskellige stammer blev forelsket, men blev forbudt at se hinanden af deres familier. Sorgen fik dem til at græde sig ihjel og skabte de omkringliggende søer Isli (hans) og Tislit (hendes) nær Imilchil. Familierne besluttede at etablere en dag på årsdagen for de elskendes død - hvor medlemmer af lokale stammer kunne gifte sig med hinanden. Således blev Imilchil ægteskabsfestival født.

Kilder og henvisninger 

 En video af "Festival de musique des cimes".
 IMILCHIL: Romantik i september Et kig på byen og festivalen.

Byer i Marokko
Berbere
Université Paris Cité

Université Paris Cité (U Paris Cité) er et offentligt forskningsuniversitet i den franske by Paris. Det blev oprettet i 20. marts 2019 ved fusionen af universiteterne Paris Descartes og Paris Diderot.

Université Paris Cité har tre fakulteter:

 Det Sundhedsvidenskabelige Fakultet (la Faculté de Santé)
 Fakultet for samfund og humaniora (la Faculté des Sociétés et Humanités)
 Det Naturvidenskabelige Fakultet (la Faculté des Sciences)

Internationale placeringer 
På internationalt niveau i henhold til Shanghai 2021 ranking - 12. verdensuniversitet inden for jordvidenskab. - 21. verdensuniversitet inden for lægemidler. 22. verdensuniversitet i matematik. 24. verdensuniversitet i fysik. 37. verdensuniversitet i menneskelig biologi. 41. verdensuniversitet i klinisk medicin. 47. verdensuniversitet i tandpleje.

Kilder

Eksterne henvisninger 

 Universitetets hjemmeside

Universiteter i Frankrig
Paris
Russisk mesterskab i ishockey 2019-20

Det russiske mesterskab i ishockey 2019-20 var baseret på resultaterne af KHL 2019-20 og blev altså ikke afviklet som en selvstændig turnering. Normalt blev resultaterne af KHL-slutspillet om Gagarin-pokalen anvendt som grundlag for kåringen af den russiske mester, men slutspillet blev i første omgang afbrudt og senere helt aflyst pga. COVID-19-pandemien.

Ruslands ishockeyforbund valgte imidlertid alligevel at kåre en russisk mester ud fra resultaterne af de afviklede kampe i grundspillet og slutspillets første runde. Men eftersom KHL-sæsonen ikke blev færdigspillet, blev der udviklet et særligt sæt kriterier, som holdene blev rangeret efter.

Ud fra disse kriterier kårerede forbundet CSKA Moskva som russisk mester for anden sæson i træk. Ak Bars Kazan og SKA Sankt Petersborg delte sølvmedaljerne, mens bronzemedaljerne blev vundet af HK Dynamo Moskva.

Slutspillet om Gagarin-pokalen 

Efter at første runde af slutspillet var blevet afviklet som planlagt, meddelte Jokerit den 14. marts 2020, at holdet trak sig fra resten af slutspillet om Gagarin-pokalen på grund af den igangværende pandemi. To dage senere meddelte Barys, at holdet ligeledes trak sig fra slutspillet om Gagarin-pokalen. Den 17. marts 2020 meddelte ligaen først, at slutspillet blev afbrudt i en uge for at beslutte et nyt format for resten af slutspillet med de resterende seks russiske hold, efter at Jokerit og Barys havde trukket deres hold ud af turneringen. Senere på dagen udsendte den en ny meddelelse om, at resten af slutspillet var sat på pause indtil den 10. april. På det tidspunkt manglede man at afvikle de fire konferencesemifinaler, de to konferencefinaler og finalen om Gagarin-pokalen. På grund af den eskalerende pandemi blev resten af slutspillet den 25. marts 2020 helt aflyst. Den 7. maj 2020 bekendtgjorde ligaen, at der ikke ville blive kåret en mester i denne sæson, da man ikke havde nogle objektive og retfærdige kriterier at kåre en mester (og dermed vinder af Gagarin-pokalen) ud fra.

Samlet rangering 

Den russiske mester blev kåret ud fra resultaterne af de afviklede kampe i grundspillet og slutspillets første runde. Men eftersom sæsonen ikke blev færdigspillet, blev der udviklet et særligt sæt kriterier, som holdene blev rangeret efter:
 Hvor langt holdet nåede i slutspillet om Gagarin-pokalen.
 Antal point opnået i grundspillet.
 Antal vundne kampe i grundspillet.
 Indbyrdes opgør i grundspillet.

Se også 

 KHL 2019-20

Kilder / eksterne henvisninger 
 KHL  
 FHR - The RIHF reveals the medalists of the 2019/2020 Russian championship (3. juli 2020) 
 IIHF - CSKA awarded Russian title (4. juli 2020)

Noter 

2019-20
Ishockey i 2019
Ishockey i 2020
Theon Greyjoy

Theon Greyjoy er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren blev introduceret i Kampen om tronen (1996), og optrådte efterfølgende i Kongernes kamp (1998), En storm af sværd (2000) og En dans med drager (2011). Theon er den yngste søn og arving af Balon Greyjoy, som blev taget af Lord Eddard Stark efter Balons forfejlede oprør. Theons komplekse og ofte problemfyldte forhold med både sin rigtigefamilie og sin adoptivfamilie er centrale for hans karakterark igennem både romanere og tv-serien. Han blev genintroduceret som Reek, der er Ramsay Boltons torturerede vasal. Han er en af de fremherskende personer, og hvorfra flere kapitler er skrevet.

Han bliver spillet af den engelske skuespiller Alfie Allen i HBO's tv-serie.

Referencer 

Fiktive personer fra A Song of Ice and Fire